Joséphine Schmoll

D'Anne Joséphine Schmoll, gebuer den 8. Oktober 1836 an der Stad LëtzebuergGuy May: 
"In Vergessenheit geraten: Die Komponistin Anne Joséphine Schmoll (1836-1925)." Die Warte 08.01.2025, S.2-3., an och do den 2. Juni 1925 gestuerwen, war eng lëtzebuergesch Komponistin a Pianistin. Si gëllt als déi éischt Lëtzebuerger Komponistin.Quell vum Artikel, wou net anescht uginn: SCHMOLL, Anne Joséphine. Luxemburger Musiklexikon Bd.1. Online op melusinapress.lu, nogekuckt: 09.06.2025.

D'Josephine Schmoll kënnt aus einfache Verhältnesser; hir Eltere waren de Fierwer Joseph Schmoll an d'Anne Catherine Scheuer. Si huet de Conservatoire an der Stad gemaach an huet dono joerzéngtelaang Privatunterrecht a Piano a Gesang ginn. Zäitweileg war si och Primärschoulléierin zu Käerch. 

Ënner hire Kompositioune ware Kannerlidder (1883), La valse brillante (1883) a Le premier bouquet (béid fir Blosmuseker), e Jubelmarsch (1891), Le coucou (e Stéck fir Piano), e Lied zur Trösterin (1891) an néng aner reliéis Lidder, fir déi s'och den Text geschriwwen huet. Hire Jubelmarsch a Le premier bouquet goufe reegelméisseg vun der Militärmusek gespillt. 

Si ass mat 89 Joer an der Fondation Pescatore gestuerwen. Well si keng Ierwen hat a keen, dee sech ëm hir Successioun gekëmmert huet, ass si an de Vergiess geroden. Déi meescht vun hire Partiture si verschollen. Eréischt an den 2010er Jore gouf si erëmentdeckt.

 Um Spaweck 
 Marie Trussart, Danielle Roster: "Josephine Schmoll: 100. Doudesdag." 100komma7.lu, 06.06.2025.

Kategorie:Gebuer 1836
Kategorie:Gestuerwen 1925
Kategorie:Lëtzebuergesch Komponisten
Kategorie:Lëtzebuergesch Pianisten